Dat fiind că Luitpold s-a menținut în mod constant ca fiind susținător loial al monarhului Carolingian Arnulf de Carintia și al fiului acestuia, Ludovic "Copilul", el s-a bucurat de ajutorul acestora și i s-a încredințat apărarea împotriva frontierelor cu maghiarii și cu moravii. În 898, el a reușit sălupte cu succes împotriva conducătorului Mojmír al II-lea din Moravia Mare, în numele fratelui rebel al acestuia, Svatopluk al II-lea, și l-a forțat pe Mojmír să devină vasal al lui Arnulf de Carintia. În 903, Luitpold deținea și titlul de "dux Boemanorum", "duce al boemilor". De asemenea, el a organizat apărarea francă împotriva maghiarilor,aflați sub conducerea lui Árpád, iar la 4 iulie 907 a căzut ucis la răsărit de Viena, în cadrul confruntării decisive de la Pressburg.